BEI sprijină modernizarea și extinderea a 200.000 de km de rețea de distribuție a energiei electrice
Banca Europeană de Investiții (BEI) acordă societății Distribuție Energie Electrică România (DEER), operatorul de distribuție din cadrul Grupului Electrica, un împrumut în valoare de 200 de milioane de euro pentru a-și moderniza rețeaua de distribuție a energiei electrice, rețea care acoperă 40 % din teritoriul României și deservește aproximativ 4 milioane de gospodării și întreprinderi. Împrumutul, care poate fi plătit în euro sau lei, va ajuta DEER să-și deservească mai bine clienții, să îmbunătățească eficiența energetică și să faciliteze racordarea surselor de energie regenerabilă, potrivit unui comunicat emis redacției.